ALLEE GALERII KUNSTIOKSJONIL OSALEMISE TINGIMUSED JA REGISTREERUMINE
Allee galerii kunstiklassika kevadoksjoni teostele saab teha pakkumisi Veebioksjoni lehel alates 30. märtsist kell 18:00. Lõplikud võitjad selguvad REEDEL, 7. ja LAUPÄEVAL, 8. aprillil kell 16:00 algaval live oksjonil.
Oksjonil osalemise võimalused:
- VEEBIS. Oksjoni veebikeskkond avaneb pakkumisteks ülaltoodud kuupäevadel ja sellel osalemiseks tuleb end tuvastada ja registreerida. Oksjonipäeval toimub otseülekanne, mida näevad registreeritud kasutajad parajasti käimasoleva oksjoni vaatest. Veebis osalemine on tasuta.
- KIRJALIKULT EELPAKKUMISTEGA.
- TELEFONI TEEL. Selleks palun andke Oksjonipidajale oma soovist hiljemalt oksjonile eelneval päeval kell 18.00 teada ning saadame Teile digiallkirjastamiseks vormi. Oksjoni toimumise ajal helistab Oksjonipidaja esindaja Teile vahetult enne antud töö oksjonipakkumise algust.
- SAALIS. Oksjonil saab soovi korral osaleda ka saalis kohal olles, kohtade arv piiratud, kindlasti palume eelregistreerida 5253147!
Oksjoniteoste haamrihinnale lisandub ostjapoolne tasu ehk buyer´s premium 10 %. Peale oksjonit saadab Oksjonipidaja võitja meilile arve. Maalide üleandmine võitjale toimub peale teose eest täielikku tasumist.
Pakkumiste sammud:
* kuni 3000 – samm 100 Eur,
* 3000 kuni 15 000 – samm 200 eur,
* 15 000 kuni 40 000 – samm 500 eur,
*40 000 kuni 100 000 – samm 1000 eur,
* al 100 000 – samm 5000 Eur
Oksjonipidaja, Allee galerii OÜ, reg. kood 14985086 kasutab ülaltoodud kogutavaid andmeid vaid oksjoni pidamiseks vajalikel eesmärkidel ja ei avalda neid kolmandatele osapooltele, v.a. seadusest tulenevatel juhtudel.
Oksjonil pakkumise tegemisega kinnitan, et olen tutvunud käesolevate oksjonil osalemise tingimustega ja mõistan nende siduvust. Garanteerin registreerimisel esitatud isiku- ja kontaktandmete täielikku õigsust ning oksjonil võidetud teoste eest tasumist hiljemalt 5 päeva jooksul peale oksjoni toimumiskuupäeva.